এদিকে ১ লাখ ৬৮ হাজার ১৭৫ জন কৃষকের নামে দায়ের করা সার্টিফিকেট মামলা প্রত্যাহার ও ঋণ মওকুফের দাবি জানিয়ে গত কিছু দিন ধরে দেশের বিভিন্নস্থানে নানা কর্মসূচি পালন করে আসছে কৃষক ভিত্তিক বিভিন্ন সংগঠন। তারা বলছেন, সরকারের যোগসাজশে বাণিজ্যিক ব্যাংকগুলো থেকে হাজার হাজার কোটি টাকা লুট করে নিয়ে গেছে দুর্নীতিবাজরা। তাদের কাছ থেকে এসব টাকা আদায়ের লক্ষণ দেখা যাচ্ছে না। লুটপাটকারীদের শাস্তির কোনো ব্যবস্থা হচ্ছে না অথচ কৃষকদের বিরুদ্ধে মামলা দেয়া হচ্ছে।